สวัสดีค่ะ คือวันนี้ลองมีเพศสัมพันธ์เป็นครั้งแรก พึ่งจะหายเป็นประจำเดือนแค่1-2วัน ไม่ได้ใส่ถุงป้องกัน ไม่ได้แตกในหรือนอกเลย ไม่เสร็จค่ะ มีอะไรกันแค่แปปเดียวจากนั้นก็หยุด และก็กินยาคุมฉุกเฉินป้องกันไว้แล้วค่ะกินภายใน72ชม.หลังจากที่มีอะไรกัน จะมีโอกาสเสี่ยงที่จะเป็นอะไรไหมคะ?
สวัสดีครับ การมีเพศสัมพันธ์แบบไม่ได้ป้องกัน หากมีการสอดใส่ ก็ยังมีโอกาสที่น้ำหล่อลื่นจะออกมาในระหว่างกิจกรรมทางเพศได้ครับ แม้ว่าจะพยายามดึงออกมาหลั่งนอกก็ตาม ดังนั้น แม้จะน้อย แต่โอกาสทำให้ตั้งครรภ์ก็ยังเป็นไปได้ครับ เพราะตัวอสุจินั้นก็ยังปะปนในน้ำหล่อลื่นได้ ไม่ได้อยู่แต่ในน้ำหลั่งสุดท้ายอย่างเดียว มันจึงสามารถเคลื่อนไหวได้อย่างอิสระ ในช่องคลอดและภายในอวัยวะภายในของฝ่ายหญิงครับยาคุมฉุกเฉินแม้จะกินในช่วง 72 ชั่วโมงแรกที่มีเพศสัมพันธ์ ก็ยังมีโอกาสตั้งครรภ์ได้อยู่ถึง 3% และยังไม่สามารถป้องกันโรคติดต่อทางเพศสัมพันธ์ได้ครับ และพึงระวังว่าไม่ควรใช้ยาคุมฉุกเฉินเป็นประจำ เนื่องจากมันจะไปรบกวนระบบของรอบเดือน ทำให้รอบเดือนผิดปกติได้ครับหากต้องการคุมกำเนิดอย่างปลอดภัย แนะนำให้ใช้ถุงยางอนามัย หรือ ยาคุมกำเนิดแบบแผง จะมีประสิทธิภาพมากกว่าครับ นอกจากนี้ ควรใช้ถุงยางอนามัยในการป้องกัน เพื่อไม่ให้เสี่ยงกับโรคทางเพศสัมพันธ์อื่นๆครับ